EkBass/fiwiki-20250220-pages-articles huggingface dataset:
Flavius Victor

Flavius Victor (k. 388) oli roomalaisen usurpaattori Magnus Maximuksen poika. Maximus teki pojastaan kanssahallitsijansa eli augustuksen vuonna 384. Victor oli tuolloin vielä lapsi. Maximus antoi lyödä rahoja, joissa oli pojan kuva, ja luultavasti hän yritti näin saada oman hallintonsa näyttämään lainmukaiselta. Vuonna 387 Maximus hyökkäsi Italiaan ja jätti Victorin Augusta Treverorumiin Galliaan eräiden kenraalien huostaan. Keisari Theodosius I kukisti kuitenkin Maximuksen ja antoi teloittaa hänet. Theodosius antoi tämän jälkeen käskyn teloittaa myös Victorin. Luokka:Rooman keisarit Luokka:Syntymävuosi tuntematon Luokka:Vuonna 388 kuolleet
Radio Jerevan

Radio Jerevan on Neuvostoliitossa sekä itäblokin maissa (ja edelleen Venäjällä) suosituissa vitseissä esiintyvä kuvitteellinen radioasema, joka on vastaavinaan kuulijoiden lähettämiin kysymyksiin. Entisen Neuvostoliiton ulkopuolella Radio Jerevan -vitsit tunnetaan erityisesti poliittisena huumorina, mutta entisessä Neuvostoliitossa Radio Jerevan -vitsit käsittävät kaikki vitseille tyypilliset aiheet: avioelämän, seksin, alkoholin, eri kansallisuudet. == Esimerkkejä Radio Jerevan -vitseistä == Radio Jerevan -vitsin rakenne on perinteisesti seuraavanlainen: "täällä Radio Jerevan. Meiltä on kysytty: ... me vastaamme: ..." === Neuvostoliiton ajoilta === > "Jos meillä on kaksi Puolueen sanomalehteä, Pravda (Totuus) ja Izvestija > (Uutiset), niin miksei niitä voida yhdistää?" "Niillä on selkeä tarkoitus. > Pravdassa ei kerrota virallisia uutisia eikä Izvestijassa virallista > totuutta". > "Mikä on pysyvää Neuvostoliitossa?" "Tilapäiset vaikeudet" === Neuvostoliiton romahdettua === Toinen vitsi kerrottiin Suomesta Ukrainan kriisin aikaan: > "Kuinka paljon Venäjän maanmiehiä asuu Suomessa?" kysyy kuulija > "Riittävästi", radio vastaa, "jotta kansanäänestys voidaan järjestää". Kolmas, neljäs ja viides vitsi liittyvät niinikään Venäjän sotatoimiin Ukrainassa 2022: > Täällä Radio Jerevan, kuuntelijamme kysyy meiltä: "Putinin mukaan Ukrainassa > on kyse Venäjän ja Naton välisestä taistelusta maailmanherruudesta. Mikä on > taistelun tilanne tällä hetkellä?" Me vastaamme: "Venäjä on menettänyt 14000 > sotilasta, 100 hävittäjää, 100 helikopteria, 500 panssarivaunua, 1500 > miehistönkuljetusvaunua, 3 laivaa, 230 tykkiä ja 6 kenraalia. Nato ei ole > vielä saapunut paikalle". > Täällä Radio Jerevan. Kuuntelijamme kysyy: "jos Putin, Lavrov, Šoigu, > Medvedev ja Peskov olisivat kaikki uppoavassa laivassa, kuka > todennäköisimmin pelastuisi?" Me vastaamme: "Venäjä". > Täällä Radio Jerevan, kuuntelijamme kysyy meiltä: "onko totta, että Putin on > yhtä kyvykäs johtaja kuin Pietari Suuri?" Me vastaamme: "periaatteessa > kyllä. Molemmat ovat johdattaneet Venäjän 1700-luvulle". == Lähteet == == Aiheesta muualla == * Täällä Radio Jerevan (archive.org) * Koukelonniemi, P. (toim.): Täällä Radio Jerevan. Helsinki: Otava, 1974. ISBN 951-1-01649-0. Luokka:Neuvostoliiton kulttuuri Luokka:Vitsit Luokka:Radioasemat
Scipio

Scipio on roomalainen nimi. Nimeä ovat kantaneet muun muassa: * L. Cornelius Scipio, konsuli 350 eaa. * Lucius Cornelius Scipio Barbatus, konsuli 298 eaa. * Gnaeus Cornelius Scipio Asina, konsuli 260 eaa., 254 eaa. * Lucius Cornelius Scipio, konsuli 259 eaa. * Gnaeus Cornelius Scipio Calvus, konsuli 222 eaa. * Publius Cornelius Scipio, konsuli 218 eaa. * Scipio Africanus, sotapäällikkö, kuuluisin Scipio * Publius Cornelius Scipio Nasica, konsuli 191 eaa. * Lucius Cornelius Scipio Asiaticus, konsuli 190 eaa. * Lucius Cornelius Scipio, preetori 174 eaa. * Publius Cornelius Scipio Nasica Corculum, konsuli 162 eaa., 155 eaa. * Publius Cornelius Scipio Aemilianus Africanus Numantinus (Scipio nuorempi) * Publius Cornelius Scipio Nasica Serapio, konsuli 138 eaa. * Metellus Scipio, poliitikko ja sotilas, konsuli 52 eaa. * Publius Cornelius Scipio, konsuli 16 eaa. * Publius Cornelius Scipio, konsuli 52 jaa. * Ser. Cornelius Scipio L. Saluidienus Orfitus, konsuli 149 * Ser. Cornelius Scipio Saluidienus Orfitus, konsuli 178 * Scipio on myös code lyoko nimisessä ranskalaisessa tv-ohjelmassa koodi, jolla kutsutaan siirtolaite
Inagua

Inagua on Bahaman eteläisin alue ja se koostuu Great Inaguan ja Little Inaguan saarista. Great Inagua on Bahaman saarista kolmanneksi suurin ja sen asukasluku on noin 913 (2010).Inagua (District, Eastern Bahamas, Bahamas) - population statistics, map and location Saaren suurin kaupunki on Matthew Town. Great Inaguasta koilliseen sijaitseva Little Inagua on asumaton. ==Lähteet== == Aiheesta muualla == Luokka:Bahaman alueet
Trinidad

Trinidad on Karibianmeren eteläisin saari. Se on suurin niistä 23 saaresta, jotka muodostavat Trinidadin ja Tobagon saarivaltion. Valtion pääkaupunki Port-of-Spain sijaitsee Trinidadin saaren luoteisosassa. Muita saarella sijaitsevia kaupunkeja ovat San Fernando saaren lounaisosassa sekä Chaguanas. Trinidadin nimi perustuu Kristoffer Kolumbuksen saarelle antamaan nimeen La Isla de la Trinidad (). Saari on noin 60 km pitkä ja 80 km leveä. Sen pinta- ala on noin 4800 km2. Se sijaitsee noin 11 km:n päässä Venezuelan rannikosta. Saarta halkoo kolme vuorijonoa, jotka ovat Venezuelan rannikon vuorten jatkoa. Korkein huippu on El Cerro del Aripo (940 m). Saarella on lukuisia jokia ja puroja. Vuoden keskilämpötila on 26 °C. Trinidadin talouden perustana ovat öljy ja maakaasu, mutta myös turismi tuo tuloja. Kuuluisa merentutkija ja eläintieteilijä William Beebe asui vuosina 1950–1962 saarella tutkimassa sen eläimistöä, ja siellä on myös hänen hautansa. == Lähteet == == Aiheesta muualla == Luokka:Trinidad-Tobagon maantiede
Trinidad (täsmennyssivu)

Trinidad viittaa muun muassa seuraaviin: ==Paikkoja== * Trinidad, Trinidadin ja Tobagon suurin saari * Trinidad, kaupunki Boliviassa * Trinidad, kaupunki Kuubassa * Trinidad, kunta Filippiineillä * Trinidad, kaupunki Kaliforniassa * Trinidad, kaupunki Coloradossa * Trinidad, kaupunki Texasissa * Trinidad, kaupunki Uruguayssa * Trinidad, kaupunginosa Washingtonissa ==Sukunimi== * Félix Trinidad (s. 1973), puertoricolainen nyrkkeilijä ==Muita== * Trinidad (Affair in Trinidad), Vincent Shermanin ohjaama elokuva vuodelta 1952 * Trinidad, hahmo mangassa GUNNM: Last Order ;Britannian kuninkaallinen laivasto * HMS Trinidad (1805), 10-tykkinen kuunari * HMS Trinidad (1918), S-luokan hävittäjä * HMS Trinidad (46), Crown Colony -luokan risteilijä.
Laelianus

Ulpius Cornelius Laelianus (k. toukokuu tai kesäkuu 269) oli roomalainen usurpaattori, joka kapinoi Gallian keisarikunnan keisaria Postumusta vastaan vuonna 269.Rooman keisarit s. 280 Laelianuksen elämästä ennen kapinaa ei tiedetä juuri mitään. Monet antiikin lähteet kutsuvat häntä virheellisesti nimillä Lollianus (Historia Augusta), Aemilianus (Orosius) ja L. Aelianus (Eutropius). Hänen koko nimensä (Ulpius Cornelius Laelianus) tiedetään vain yhden hänen lyöttämänsä kolikon perusteella. Nomen gentile "Ulpius" viittaa Hispaniaan, mistä hän saattoi olla kotoisin. Kapinansa alussa Laelianus oli joko Legio XXII Primigenian legaatti tai Germania Superiorin maaherra. Kapinan keskus oli provinssin pääkaupunki, Mogontiacum. Kapinan syyksi on arveltu kasvavaa tyytymättömyyttä keisari Postumusta kohtaan. Laelianuksella oli luultavasti paitsi XXII Primigenian, niin myös Argentoratumissa sijainneen Legio VIII Augustan kannatus. Laelianuksen kapinan kronologia on myös epävarmaa. Kolikoista on päätelty sen alkaneen joko helmi- tai maaliskuussa 269 ja jos se kesti kaksi tai kolme kuukautta niin sen on täytynyt loppua touko- tai kesäkuussa. Kun keisari Postumus kuuli Laelianuksen kapinasta, hän marssi heti armeijoineen Mogontiacumiin ja valtasi sen, jolloin Laelianus sai surmansa. Postumus ei kuitenkaan sallinut sotilaidensa ryöstää kaupunkia, jolloin turhautuneet joukot murhasivat Postumuksen ja huusivat Marcus Aurelius Mariuksen uudeksi keisariksi. == Lähteet == * === Viitteet === Luokka:Gallian keisarikunnan keisarit Luokka:Roomalaiset usurpaattorit Luokka:Syntymävuosi tuntematon Luokka:Vuonna 269 kuolleet
Tobago

Tobago on Karibianmerellä sijaitsevan Trinidad-Tobagon saarivaltion toinen pääsaari. Se sijaitsee maan suurimmasta saaresta Trinidadista pohjoiseen. Saaren pinta-ala on 300 neliökilometriä, ja asukkaita on 60 874 (2011). Tobagon suurin kaupunki on Scarborough, jonka asukasluku on noin 17 000\. Saaren lounaisrannikko on hiekkarantoja, ja matkailutoiminta keskittyy sinne. Sisäosissa on sademetsien peittämää vuoristoa. Harrastusmahdollisuuksiin kuuluvat sukeltaminen kirkkaissa vesissä sekä vaellusmatkat sademetsiin. Kriketti on suosittu urheilulaji Tobagossa, arvostettuja ovat lisäksi jalkapallo ja golf. == Lähteet == Luokka:Trinidad-Tobagon maantiede
Grenadiinit

Grenadiinit ovat yli 600 saaresta muodostuva saariketju Karibianmerellä. Saariketju on osa Windwardsaaria. Saaret on jaettu Saint Vincentin ja Grenadiinien (Pohjois-Grenadiinit) sekä Grenadan (Etelä-Grenadiinit) välillä. Grenadiineihin kuuluvia saaria ovat muun muassa: ;Pohjois-Grenadiinit * Young Island * Bequia * Petite Nevis * Quatre * Bettowia * Baliceaux * Mustique * Petite Mustique * Savan * Petite Canouan * Canouan * Mayreau * The Tobago Cays * Union Island * Petit Saint Vincent * Palm Island ;Etelä-Grenadiinit * Carriacou (Grenada) 34 km², 6 000 asukasta,About Grenada: Carriacou & Petite Martinique , Web Portal of Grenada Government 7.5.2013, viitattu 10.9.2015. pääkaupunki Hillsborough * Saline (Grenada) 0,3 km², asumaton * Frigate (Grenada) 0,4 km², asumaton * Ronde (Grenada) 3,2 km², asumaton * Large (Grenada), 0,5 km², asumaton * Petite Martinique (Grenada) 3,7 km², 550 asukasta, pääkaupunki North Village ==Lähteet== == Aiheesta muualla == Luokka:Saint Vincentin ja Grenadiinien maantiede Luokka:Grenadan maantiede
Jugurtha

Jugurtha (n. 160–104 eaa.) oli Numidian kuningas. Jugurthan isoisä Masinissa oli liittoutunut Rooman kanssa vuonna 206 eaa. Kun Masinissan poika Micipsa kuoli vuonna 118 eaa., nousivat Micipsan pojat Hiempsal ja Adherbal sekä tämän adoptoima Jugurtha valtaan. Jugurtha kuitenkin soti Micipsan poikia vastaan, mikä johti lopulta Jugurthan sotaan Roomaa vastaan. Jugurtha kukistettiin ja vietiin Roomaan. Häntä esiteltiin triumfissa ja hänet teloitettiin vuonna 104 eaa. == Elämä == Micipsan kuoltua valta jaettiin hänen poikiensa ja Jugurthan kesken Jugurthan periessä varsinaisen kuninkuuden ja kahden pojan saadessa muita tärkeitä tehtäviä. Yhteistyö veljesten välillä ei kuitenkaan toiminut, vaan Numidia jaettiin lopulta kolmeen osaan poikien kesken. Jugurthaa tämä ei kuitenkaan miellyttänyt, vaan hän murhautti Hiempsalin ja hyökkäsi Adherbalin kimppuun. Adherbal pakeni Roomaan pyytäen apua. Roomalaiset ratkaisivat asian jakamalla kuningaskunnan jälleen kahteen osaan Adherbalin saadessa lännen ja Jugurha maan itäosan. Jugurtha ei kuitenkaan edelleenkään tyytynyt tähän, vaan hyökkäsi jälleen piirittäen Adherbalin pääkaupunki Cirtan vuonna 112 eaa. Roomalaisten vastalauseista huolimatta hän kukisti kaupungin ja teloitutti Adherbalin, sekä kaupungissa olleet roomalaiset kauppiaat. Tämän myötä Rooman yleinen mielipide kääntyi lopullisesti Jugurthaa vastaan ja Rooma julisti sodan häntä vastaan vuonna 111 eaa. Roomalaiset valtasivat Cirtan nopeasti. Jugurtha kasasi kuitenkin kokoon armeijan vävynsä Bocchuksen, Mauretanian kuninkaan, tuella. Tästä huolimatta roomalaisen kenraali Mariuksen joukot ottivat haltuunsa lähes koko Numidian vuonna 106 eaa. Jugurtha kääntyi jälleen Bocchuksen puoleen, mutta tällä kertaa hänen täytyi maksaa avusta antamalla tälle kuningaskuntansa länsiosat. Jugurtha hyökkäsi Mariuksen joukkoja vastaan näiden ollessa marssilla takaisin Cirtaan. Hyökkäys epäonnistui, mikä sai Bocchuksen neuvottelemaan roomalaisten kanssa ja suostumaan Jugurthan vangitsemiseen ja luovuttamiseen roomalaisille vuonna 105 eaa. Jugurtha vangittiinkin ja hänet vietiin Roomaan, jossa hän sittemmin kuoli. Jugurthan kuoleman jälkeen Numidia menetti laajoja alueita ja kuningaskunta jaettiin kahteen osaan. Itäistä osaa hallitsi sittemmin Gauda, Mastanabalin poika ja Jugurthan puoliveli. Läntinen osa muodosti ilmeisesti erillisen kuningaskunnan, mutta tiedot molemmista valtioista ovat vähäiset. == Lähteet == == Kirjallisuutta == * Sallustius: Jugurthan sota. Teoksessa Luokka:Rooman viholliset ja liittolaiset Luokka:Numidian kuninkaalliset Luokka:100-luvulla eaa. syntyneet Luokka:Vuonna 104 eaa. kuolleet
Marius (keisari)

Marcus Aurelius Marius (k. syksy 269) oli Gallian keisarikunnan toinen keisari. Armeija huusi Mariuksen keisariksi, kun edellinen keisari Postumus oli murhattu. Hän yritti estää sotilaitaan ryöstämästä Mogontiacumia (nyk. Mainz), joka oli ollut usurpaattori Laelianuksen kapinan keskus.Rooman keisarit s. 280–281 Mariuksen taustasta ei tiedetä paljon, mutta hän oli kotoisin vaatimattomista oloista. Hän oli ehkä tavallinen työmies tai seppä ennen kuin hän liittyi armeijaan.Rooman keisarit s. 281 Heti valtaannousunsa jälkeen Marius oli vaikeassa tilanteessa. Hänen täytyi saada Postumuksen ja Laelianuksen entiset sotilaat puolelleen, joten hän löi Augusta Treverorumin ja Colonia Agrippinan rahapajoissa kulta- ja hopearahoja, joissa ylistettiin sotilaiden yksimielisyyttä (concordia militum) ja uskollisuutta (fides militum). Marius antoi myös sotilaidensa ryöstää Mogontiacumin ja siirsi pääkaupungin Augusta Treverorumiin. Kirjallisten lähteiden mukaan Marius hallitsi vain kaksi päivää ennen kuin sai surmansa. Marius ehti kuitenkin hallintonsa aikana lyöttää rahaa, joten hän hallitsi luultavasti pidempään, silti enintään 12 viikkoa. Mariuksen ongelmana oli Marcus Piavonius Victorinus, joka oli kokenut sotilas ja armeijan kunnioittama. Marius murhattiin vuoden 269 puolivälissä. Historia Augustan mukaan syyllinen oli eräs Mariuksen kanssa työskennellyt sotilas, joka riitaantui Mariuksen kanssa. Luultavasti tämä on kuitenkin Historia Augustan kirjoittajan omaa keksintöä. Kaksi päivää Mariuksen murhan jälkeen Victorinus huudettiin keisariksi. == Lähteet == * === Viitteet === == Aiheesta muualla == Luokka:Gallian keisarikunnan keisarit Luokka:Roomalaiset henkirikosten uhrit Luokka:Syntymävuosi tuntematon Luokka:Vuonna 269 kuolleet
Saint Vincent

Saint Vincent on tuliperäinen, 344 neliökilometrin laajuinen saari Karibianmerellä. Se sijaitsee Saint Lucian ja Grenadiinien välissä ja on osa Saint Vincentiä ja Grenadiineja. Saint Vincentin ja Grenadiinien pääkaupunki Kingstown (asukasluku 19 300) sijaitsee Saint Vincentin saarella. Saarella asui vuoden 2012 väestönlaskennan mukaan 98 954 ihmistä eli yli 90 prosenttia valtion asukkaista. Saaren korkein kohta on toimiva tulivuori Soufrière (1 234 m). Tulivuoressa on tapahtunut suuria purkauksia vuosina 1812, 1902, 1979 ja 2021. Vuoden 1902 purkaus aiheutti 1 680 ihmisen kuoleman. == Lähteet == Luokka:Saint Vincentin ja Grenadiinien saaret
Elizabeth Bolden

Elizabeth "Lizzie" Bolden (o.s. Jones, 15. elokuuta 1890 Somerville, Tennessee, Yhdysvallat – 11. joulukuuta 2006) oli hollantilaisen Hendrikje van Andelin kuoltua (30. elokuuta 2005) vanhin elossa oleva henkilö, jonka syntymäaika voitiin todistaa. Bolden oli kuollessaan 116 vuoden ja 118 päivän ikäinen. Koska Tennesseen Fayette Countyn arkisto oli tuhoutunut tulipalossa vuonna 1925, oli Boldenin perhe luullut hänen syntyneen 1891, kunnes tarkempi selvitys todistikin hänet vuotta vanhemmaksi. Vuoden 1900 väestönlaskennassa hänet mainitaan yhdeksänvuotiaaksi ja syntyneen jo elokuussa 1890. Vuoden 1910 laskennan aikaan hän oli jo naimisissa ja yhden lapsen äiti. Elizabeth Jones, vapautettujen orjien tytär, meni naimisiin Lewis Boldenin kanssa noin 1908. Heidän ensimmäinen lapsensa, poika, syntyi 1909. Hänen miehensä ja viisi hänen lapsistaan olivat kuolleet jo aikaisemmin, mutta kaksi tytärtä oli yhä elossa vuonna 2005: Queen Esther Rhodes, 88, ja Mamie Brittmon, 85. Elizabeth Bolden asui Memphisissä Tennesseessä ennen kuolemaansa. Boldenin kuoltua maailman vanhimman henkilön tittelin sai Emiliano Mercado del Toro (1891–2007). ==Lähteet== Luokka:Maailman vanhimmat henkilöt Luokka:Yli 110-vuotiaiksi eläneet afroamerikkalaiset Luokka:Vuonna 1890 syntyneet Luokka:Vuonna 2006 kuolleet
Pontos

Pontos (, ”Meri”; ) oli antiikin aikainen alue ja kuningaskunta Mustanmeren rannalla, Turkin ja Georgian pohjoisrannikolla. Se rajautui Bithyniaan, Galatiaan, Kappadokiaan ja Armeniaan. Persialaisen satraapin poika Mithridates I loi alueelle valtakunnan. Mithridates VI laajensi sitä. Lopulta roomalainen sotapäällikkö Pompeius valloitti alueen. Rooman valtakunnan osana Pontos kuului 200-luvun lopulle saakka Bithynia et Pontuksen provinssiin, jonka jälkeen alue jaettiin useammaksi provinssiksi. == Luettelo Pontoksen kuninkaista == * Mithridates I Ktistes (302 eaa. – 266 eaa., kuningas vuodesta 281 eaa.)Cambridge Ancient History s. 131 * Ariobarzanes (266 eaa. – noin 250 eaa.) * Mithridates II (noin 250 eaa. – noin 189 eaa.)Mithridates II saattaa itse asiassa olla kaksi eri kuningasta. Tällöin Mithridates III seuraisi Mithridates II:a * Farnakes I (noin 185 eaa. – noin 159 eaa.) * Mithridates IV Filopator Filadelfos (noin 159 eaa. – 151 eaa.)Cambridge Ancient History s.132 * Mithridates V Euergetes (150 eaa. – 121 eaa.) * Mithridates VI Suuri (121 eaa. – 63 eaa.) * Farnakes II (63 eaa. – 47 eaa.) * Mithridates VII (47 eaa. – 46 eaa.) * Dareios (39 eaa. – 37 eaa.) * Polemon I (37 eaa. – 8 eaa.) * Pythodoris (8 eaa. – 23 jaa.) * Antonia Tryfaina (22 – 38) * Polemon II (38 – 64) == Lähteet == * === Viitteet === == Aiheesta muualla == *
Pontus

Pontus voi tarkoittaa seuraavia: * Pontus eli Pontos, alue ja muinainen roomalainen provinssi Vähässä-Aasiassa Mustanmeren rannalla * Pontus, miehen etunimi * Laihia eli Pontus, Lappeenrannan kaupunginosa * Jaakko Pontus eli Jakob De la Gardie (Laiska-Jaakko), ruotsalainen sotapäällikkö
Saint Kitts

Saint Kitts on saari Karibianmerellä. Se muodostaa osan Saint Kitts ja Nevisin saarivaltiota. Saari sijaitsee noin 2 100 kilometriä kaakkoon Floridan rannikolta. Saint Kittsin pinta-ala on noin 168 neliökilometriä ja asukasluku yli 45 000\. Saaren puhutuin kieli on englanti ja noin 98 prosenttia saaren asukkaista on lukutaitoisia. Saint Kitts ja Nevisin pääkaupunki Basseterre sijaitsee Saint Kittsin saarella. Luokka:Saint Kitts ja Nevisin maantiede
Artukainen

Artukainen () on kaupunginosa Turun länsiosassa noin viisi kilometriä kaupungin keskustasta. Alueen asukasluku on 75 (2007), joka tekee siitä asukasmäärältään kaupungin pienimpiä kaupunginosia. Vähäinen asukasluku selittyy alueelle keskittyneellä kemian-, paino-, elintarvike- ja lääketeollisuudella. Artukaisiin perustettiin vuonna 1935 Suomen ensimmäinen maalla sijainnut lentoasema, Artukaisten lentokenttä, joka korvasi Ruissalossa aiemmin sijainneen vesilentoaseman. Lentoasema oli käytössä aina vuoteen 1955, jolloin Turun nykyinen Turun lentoasema avattiin. Lentoaseman kiitoteiden paikalla sijaitsevat nykyään muun muassa Turun Messu- ja Kongressikeskus, Artukaisten ratsastuskoulu ja Gatorade Center. Lennonjohtorakennuksessa toimi sittemmin hotelli. Alueella toimii Ilmatieteen laitoksen virallinen sääasema.http://ilmatieteenlaitos.fi/saa/turku == Lähteet == ==Aiheesta muualla== *
Bithynia

Bithynia () oli antiikin aikainen alue Vähässä-Aasiassa Mustanmeren rannalla. Alueella sijaitsi 300-luvulta eaa. ensimmäiselle vuosisadalle eaa. valtakunta, jonka kuningas Nikomedes IV testamenttasi Roomalle vuonna 74 eaa. == Historia == Bithynia ei koskaan joutunut täysin Akhaimenidien Persian vallan alle. Aleksanteri Suuren valloitusten jälkeen Bithynian traakialaisperäinen väestö vastusti Lysimakhoksen yrityksiä vallata alue. Lopulta eräs paikallinen päällikkö nimeltä Zipoites julisti itsensä kuninkaaksi. Bithynian kuninkaallinen ajanlasku alkoi vuodesta 327/326 eaa. Zipoiteen seuraaja Nikomedes I perusti Nikomedeian kaupungin valtakuntansa pääkaupungiksi vuonna 264 eaa. Nikomedeia sijaitsi Propontiksen rannalla. Uuden kaupungin kautta maa hellenisoitui nopeasti. Vuonna 255 eaa. Nikomedeen pojasta Ziaelaasta tuli kuningas, vaikka Nikomedes oli testamentissaan kieltänyt tämän. Ziaelas laajensi Bithyniaa itään. Noin vuonna 230 eaa. Ziaelas kuoli taistelussa galatialaisia vastaan. Rooman valtakunnan osana Bithynia kuului alun perin Bithynia et Pontuksen provinssiin ja myöhemmin Bithynian provinssiin. == Luettelo Bithynian kuninkaista == Tämä on eräs versio luettelosta Bithynian kuninkaista. Luettelo on hyvin epävarma, kaikkien kuninkaiden olemassaolosta ei ole näyttöä, vuodet ovat epätarkkoja, ja esimerkiksi Nikomedes-nimisten hallitsijoiden määrästä ei ole varmuutta. * Zipoites I 328–279 eaa. * Nikomedes I 279–255 eaa. * Zipoites II 279–276 eaa. * Zipoites III 255 eaa. * Ziaelas 255–228 eaa. * Prusias I 228–185 eaa. * Prusias II 185–149 eaa. * Nikomedes II 149–128 eaa. * Nikomedes III 128–94 eaa. * Nikomedes IV 94–75 eaa. == Lähteet == == Aiheesta muualla == *
Ralik

Ralik on toinen Marshallinsaarten saariketjuista, Tyynellä valtamerellä. Saariketjun nimi tarkoittaa auringonlaskua. Ralikiin kuuluvilla saarilla on yhteensä 21 100 asukasta. Saarilla puhutaan ralikia, joka on yksi marshallin kielen murteista. ==Saaret== Ralikin saariketjuun katsotaan kuuluviksi seuraavat saaret: * Enewetak * Ujelang * Bikini * Rongdrik * Ailinginae * Wotho * Ujae * Lae * Kwajalein * Lib * Namu * Jabat * Ailinglaplap * Jaluit * Kili * Namdrik * Ebon Luokka:Marshallinsaarten saaret
Ratak

Ratak on toinen Marshallinsaarten saariketjuista, Tyynellä valtamerellä. Saariketjun nimi tarkoittaa "auringonnousua". Ratakin saarilla on yhteensä noin 30 925 asukasta (1999). Saarilla puhutaan ratakia, erästä marshallin murretta. == Saaret == Seuraavat saaret katsotaan kuuluviksi Ratakin saariketjuun: * Pokaakku * Bikar * Utirik * Toke * Mejit * Ailuk * Jemo * Likiep * Wotje * Erkub * Maloelap * Aur * Majuro * Arno * Mili * Nadikdik Luokka:Marshallinsaarten saaret
Åsvær

thumb|300px|Majakka Åsværilla Åsvær on Norjalle kuuluva saariryhmä Pohjoisella jäämerellä. Saaret sijaitsevat pohjoisella napapiirillä ja kuuluvat Dønnan kuntaan. Saarilla on ollut majakka vuodesta 1876 lähtien. == Lähteet == Luokka:Norjan saaret Luokka:Dønna Luokka:Pohjoinen jäämeri
X-Men Legends

X-Men Legends on Raven Softwaren kehittämä Activisionin julkaisema toimintaroolipeli. Peli on julkaistu vuonna Nintendo GameCube-, PlayStation 2- ja Xbox-alustoille sekä seuraavana vuonna N-Gagelle. Magneto yrittää taas toteuttaa suunnitelmaa ihmiskuntaa vastaan ja sarjakuvista tuttu Ryhmä-X aikoo estää sen. Magneton lisäksi nähdään myös monia muita klassisia vihollisia, esimerkiksi Juggernaut ja Sapelihammas. Lisäksi pelissä seikkailaan erilaisissa maastoissa, New Yorkissa ja astraalimaailmassa. Myös suuri osa Ryhmä-X:n jäsenistä on päässyt peliin voimineen. Pelille on julkaistu jatko- osa, X-Men Legends II: Rise of Apocalypse. == Pelaaminen == Pelin voi missä vaiheessa tahansa muuttaa kaksinpeliksi ja takaisin. Paikoitellen on kohtia, joissa on pakko pelata yksin. == Ääninäyttelijät == == Hahmot == Pelattavat hahmot * Storm * Kyklooppi * Wolverine * Peto * Kolossi * Emma Frost * Gambiitti * Jäämies * Jean Grey * Jubilee * Magma * Painajainen * Tajunta * Rogue * Professori X (joissain tehtävissä) Viholliset * Avalanche * Blob * Havok * Juggernaut * Magneto * Murska * Master Mold * Morlokit * Mystikko * Pyro * Sammakko * Sapelihammas * Vahdit * Varjokuningas Vierailevat hahmot * Moira MacTaggert * Kenraali Kincaid * Jamie Madrox * Piispa * Illyana * Forge * Portti * Parantaja == Vastaanotto == Peli on saanut GameSpotin arvostelussa arvosanaksi 8.2/10. Peli on saanut IGN:n arvostelussa arvosanaksi 8.4/10. == Lähteet == == Aiheesta muualla == * * * Luokka:Vuoden 2004 videopelit Luokka:Toimintaroolipelit Luokka:PlayStation 2 -pelit Luokka:Xbox-pelit Luokka:Nintendo GameCube -pelit Luokka:N-Gage-pelit Luokka:Ryhmä-X-videopelit
Numidia

Numidia oli antiikin aikainen alue Pohjois-Afrikassa nykyisen Algerian ja Tunisian alueella. Sieltä värvättiin usein laadukasta ratsuväkeä. Masinissa muodosti alueesta Numidian kuningaskunnan, jonka pääkaupunkina toimi Thugga. Jugurtha ajautui sotaan Rooman kanssa. Juba asettui Pompeiuksen puolelle Julius Caesaria vastaan. Tämän jälkeen osa Numidiaa liitettiin Rooman Africa novan provinssiin. Myöhemmin Numidiasta tehtiin Rooman vasallivaltio, sitten Africa proconsulariksen provinssin osa ja lopulta noin vuonna 197 oma Numidian provinssinsa. Noin vuosina 303–314/315 provinssi oli jaettuna kahdeksi osaksi, jotka olivat Numidia Cirtensis ja Numidia militiana. Numidia joutui vandaaleille vuonna 435 ja edelleen 500-luvulla Bysantille ja 600-luvun puolivälissä osaksi Arabivaltakuntaa. == Lähteet == == Aiheesta muualla == *
Numidia Cirtensis

Numidia Cirtensis () oli lyhytaikainen Rooman valtakunnan provinssi, joka käsitti osan Numidiasta nykyisessä Algeriassa. == Maantiede == Numidia Cirtensiksen provinssi käsitti aiemman Numidian provinssin pohjoisosan Pohjois-Afrikan rannikolla eli Välimeren rannalla. Nykyisin alue on Koillis- Algeriaa. Numidia Cirtensiksen länsipuolella sijaitsi Mauretania Sitifensis, eteläpuolella Numidia militiana ja itäpuolella Proconsularis Zeugitana. Provinssin hallinnollinen keskus oli Cirta. === Kaupunkeja === Numidia Cirtensiksen roomalaisaikaisia kaupunkeja olivat muun muassa: * Calama * Cirta * Hippo Regius * Rusicada * Sicca Veneria * Sigus * Thabraca * Thamugadi * Thibilis * Tigisis * Tipasa == Historia == Numidia Cirtensiksen alue oli aiemmin osa Numidian provinssia. Numidia Cirtensiksen provinssi perustettiin, kun Numidian provinssi jaettiin kahdeksi provinssiksi, pohjoisosan Numidia Cirtensikseksi ja eteläosan Numidia militianaksi, keisari Diocletianuksen noin vuonna 293 tekemässä uudistuksessa tai sen jälkeen. Nykyisin provinssin jakaminen ajoitetaan usein syksyyn 303. Varmuudella provinssit ovat olleet erillisiä vuonna 305/306. Syynä jakoon oli se, että Numidian eteläosaan kohdistui raja-alueena hyökkäyksiä, joten siitä haluttiin tehdä erillinen sotilasprovinssi, mihin lisänimi Militiana viittaa. Pohjoisosan Numidia Cirtensiksen lisänimi viittasi Cirtan kaupunkiin. Provinssi kuului African diokeesiin. Provinssi lakkasi olemasta jo vuonna 314 tai 315, kun Konstantinus Suuri yhdisti Numidia Cirtensiksen ja Numidia militianan takaisin yhdeksi Numidian provinssiksi. Samalla hän muutti Cirtan kaupungin nimeksi Constantina itsensä mukaan. Tärkeimmät provinsseissa tapahtuneet muutokset alueella olivat: == Lähteet == Luokka:Numidia Luokka:Rooman provinssit
Italian alueet

Italian alueet () ovat Italian ylimmän tason hallinnollisia alueita. Niille myönnettiin osittainen autonomia vuoden 1948 perustuslaissa. Viidellä alueella kahdestakymmenestä (Friuli-Venezia Giulia, Sardinia, Sisilia, Trentino-Etelä- Tiroli ja Aostanlaakso) on erityinen itsehallintoalueen asema, joka perustuu historiallisiin ja kulttuurillisiin syihin sekä alueella oleviin merkittäviin vähemmistöihin. Muut 15 aluetta perustettiin erilaisilla laeilla 1970. Jokaisella alueella on vaaleilla valittu valtuusto sekä puheenjohtajan () johtama hallitus. Aluehallinnon instituutiot vastaavat toiminnaltaan valtakunnallisen tason instituutioita. == Luettelo Italian alueista == Alueita on kaikkiaan 20. Suurin väestömäärältään on Lombardia ja pinta-alaltaan Sisilia. Pienin sekä väkimäärältään että pinta-alaltaan on Aostanlaakso Luoteis-Italiassa. Alue Pääkaupunki Väkiluku (1.1.2024) Pinta-ala km² Aostanlaakso (, ) Aosta / Aoste 123 018 3 261 Piemonte Torino 4 252 581 25 387 Liguria Genova 1 508 847 5 416 Lombardia Milano 10 020 528 23 864 Trentino-Etelä-Tiroli (, ) Trento 1 082 116 13 606 Veneto Venetsia 4 851 972 18 407 Friuli-Venezia Giulia Trieste 1 195 792 7 862 Emilia-Romagna Bologna 4 455 188 22 453 Toscana Firenze 3 664 798 22 987 Umbria Perugia 854 378 8 464 Marche Ancona 1 484 427 9 401 Latium Rooma 5 720 272 17 232 Abruzzo L'Aquila 1 269 963 10 832 Molise Campobasso 289 413 4 461 Campania Napoli 5 590 076 13 671 Apulia () Bari 3 890 250 19 541 Basilicata Potenza 533 636 10 073 Calabria Catanzaro 1 838 150 15 222 Sisilia () Palermo 4 794 512 25 832 Sardinia () Cagliari 1 569 832 24 100 Italia Rooma 58 989 749 302 073 == Talous == Kansantaloudellisesti Italian alueet poikkeavat merkittävästi toisistaan. Bruttokansantuotteella mitattuna isoimmat talousalueet ovat Lombardia, Latium, Veneto ja Emilia-Romagna. Asukasta kohti laskettuna pienet pohjoiset erityisalueet Trentino-Etelä-Tiroli ja Aostanlaakso sekä Lombardia ja Emilia-Romagna ovat suurituloisimpia. Kansantulo asukasta kohden on pienin eteläisillä Calabrian, Sisilian, Campanian ja Apulian alueilla. Alue Nimellinen BKT mrd. € (2015) Nimellinen BKT €/asukas (2015) Aostanlaakso Piemonte Liguria Lombardia Trentino-Etelä-Tiroli* Veneto Friuli-Venezia Giulia Emilia-Romagna Toscana align=right Umbria Marche Latium Abruzzo Molise Campania Apulia Basilicata Calabria Sisilia Sardinia Italia *Trenton ja Etelä-Tirolin maakuntien summa/keskiarvo == Lähteet == *
Trantor

Trantor on kirjailija Isaac Asimovin kirjoissa esiintyvä fiktiivinen planeetta, joka toimii Galaktisen Imperiumin hallintoplaneettana. Trantor on esiintynyt Asimovin kirjoista useimmin Säätiö-sarjassa sekä Imperiumi- sarjassa. Trantor on kokonaan rakennuksien peitossa, ja sen asukasluku on 45 miljardia. Planeetta on jaettu satoihin sektoreihin. Trantorin asema Imperiumissa oli ainoastaan sen hallinnon ja tiedon keskuksena, sillä esimerkiksi Imperiumin kirjasto sijaitsi siellä. Ruuan suhteen se oli kuitenkin täysin riippuvainen muista maailmoista. Myöhemmin Säätiö-sarjassa kuvataan, kuinka Trantor taantuu Imperiumin romahtaessa vaatimattomaksi maatalousmaailmaksi, jonka asukkaat hankkivat rahaa välttämättömimpiin teknisiin apuvälineisiinsä myymällä planeetalle jäänyttä metallia. Trantor on Tähtien sodan Coruscant-planeetan esikuva. Isaac Asimov kuului George Lucasin suosikkikirjailijoihin. ==Lähteet== Luokka:Kuvitteelliset planeetat Luokka:Isaac Asimov cs:Seznam planet série Nadace#Trantor sv:Stiftelseserien#Platser
Kimbrit

Kimbrit (latinaksi Cimbri) olivat germaaniheimo. He olivat Plinius vanhemman mukaan kotoisin Luoteis-Jyllannista. Kimbrit lähtivät asuinsijoiltaan noin vuonna 120 eaa., ja liikkuivat yhdessä ambronien ja teutonien kanssa Elben vartta etelään. Heihin liittyi myös muita heimoja. Kimbrit ottivat aluksi yhteen Tonavan alueen kelttiläisten kansojen kanssa, ja sen jälkeen he saapuivat vuonna 113 eaa Noricumiin, jossa löivät Papirius Carbon johtamat roomalaiset joukot. Kimbrit ylittivät Reinin ja voittivat toisen roomalaisen sotajoukon vuonna 109 eaa. Etelä-Galliassa. Vuonna 105 eaa he löivät vielä kaksi roomalaisten sotajoukkoa. Senaatin oli silloin kutsuttava Gaius Marius apuun Pohjois-Afrikasta. Marius voitti ensin vuonna 102 eaa Pohjois-Italiaan pyrkineet teutonit Aquae Sextiaen taistelussa. Sitten hän voitti kimbrit Vercellaen taistelussa vuonna 101 eaa. Kimbrien heimo tuhottiin lähes täydellisesti ja he hävisivät tämän jälkeen historiasta.Castrén & Pietilä- Castrén 2000, s. 262 Kimbrit aiheuttivat Roomalle monia nöyryyttäviä tappioita. Heidän taistelutavoistaan kerrotaan muun muassa, että heillä oli tapana kytkeä ensimmäisissä rivistöissä miehet ketjuilla yhteen. Se rajoitti osaltaan muiden liikkumista, mutta piti kaatuneet mukana rintamassa.Estlander - Hietakari: Jokamiehen maailmanhistoria, s. 255 == Lähteet == * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === Luokka:Germaaniheimot Luokka:Rooman viholliset ja liittolaiset
Sundasaaret

Sundasaaret ovat saariryhmä Kaakkois-Aasiassa. Saaret ulottuvat Malakan niemimaalta kohti kaakkoa Uuteen-Guineaan. Ne muodostavat kaksi ryhmää, Isot Sundasaaret ja Pienet Sundasaaret. Isoihin Sundasaariin kuuluvat Borneon, Jaavan sekä Sumatran saaret. Pieniin Sundasaariin kuuluvat Bali, Lombok, Sumbawa, Flores, Sumba, Timor, Barat Daya -saaret sekä Tanimbar-saaret. Saarista useimmat ovat osa Indonesiaa. Borneon saaresta osa kuuluu Malesiaan ja saaren luoteisosassa sijaitsee Brunein valtio. Lisäksi Timorin saaren itäosassa on itsenäinen Itä-Timor. Sundasaarten välissä kulkee niin sanottu Wallacen linja, joka on ekosysteemejä jakava geologinen muodostuma. Se on Kaakkois-Aasian ja Australian ekologisten vyöhykkeiden välissä. Se kulkee Borneon ja Sulawesin välissä sekä Balin ja Lombokin välissä. Tämä geologinen muodostuma syntyi Pangea-mantereen hajotessa, jolloin Gondwana-manner erkaantui Lauraasian mantereesta. == Katso myös == * Malaijien saaristo == Lähteet == Luokka:Indonesian saaret Luokka:Seulonnan keskeiset artikkelit
DFW C.V

DFW C.V oli Deutsche Flugzeugwerken (DFW) ensimmäisen maailmansodan aikana suunnittelema kaksipaikkainen kaksitasoinen ja puurakenteinen yksimoottorinen tiedustelu-, tykistön tulenjohto-, maavoimien yhteys- ja kuvaustiedustelukone. Aviatik, Halberstadt ja LVG valmistivat konetta lisenssillä. Konetta edeltäjä DFW C.IV, joka oli varustettu 150 hevosvoiman Benz Bz.III -moottorilla, mutta koneen runko oli pääosin sama kummassakin. C.V -malliin asennettiin tehokkaampi Bz.IV moottori. Koneen maksiminopeus oli 155 kilometriä tunnissa ja se kykeni nousemaan kilometriin neljässä minuutissa viiteen kilometriin 49 minuutissa. Koneen maksimilentoaika oli kolme ja puolituntia.Gray, Peter & Thetford, Owen: German Aircraft of the First World War Putnam ISBN 0-85177-809-7 s. 81 == Käyttö Suomessa == Suomen ilmavoimille ostettiin vuonna 1918 Saksasta kaksi DFW C.V-konetta. Koneiden tunnukset olivat F12 ja F14, myöhemmin C.56/18 ja C.57/18, joista toinen oli kolmannessa rekisterissä 2A351. Lentokoneet tulivat Vaasaan 24. maaliskuuta 1918 ja ne luovutettiin Lento-osasto 2:lle seuraavana päivänä. Koneet saapuivat Antreaan junateitse 10. huhtikuuta 1918 mennessä. Lentotoiminta ei päässyt käynnistymään, koska osaston ruotsalaiset lentäjät eivät uskaltaneet käyttää voimakkailla 200-hevosvoimaisilla moottoreilla varustettuja koneita. Venäjältä loikanneet lentäjät olisivat olleet halukkaita lentämään DFW C.V-koneita, mutta siihen eivät ruotsalaiset suostuneet. Toinen koneista vaurioitui pahoin 28. helmikuuta 1919 ja poistettiin elokuussa, toinen tuhoutui 11. helmikuuta 1921 maahansyöksyssä surmaten lentäjän. Tyyppi oli Suomessa käytössä vuosina 1918-1921. == Tekniset tiedot == == Lähteet == * * === Viitteet === == Aiheesta muualla == Luokka:Saksalaiset tiedustelukoneet Luokka:1910-luvun tiedustelukoneet
Santo António

Santo António on kaupunki São Tomé ja Príncipessä. Se sijaitsee Príncipen saaren koillisrannikolla ja Papagaiojoen suulla. Kaupunki on Príncipen provinssin sekä Paguén piirikunnan pääkaupunki ja sen asukasluku oli vuoden 2012 väestönlaskennassa 2 576. Santo Antónion keskustassa on Portugalin siirtomaa-ajalta peräisin olevia rakennuksia. Ainoastaan keskusaukion läheisyydessä sijaitsevat 1800-luvulla rakennetut hallintorakennus, kirkko sekä muutama muu rakennus on kunnostettu. Kaupungissa on muun muassa hotelleja, ravintoloita, baareja, postitoimisto, terveyskeskus, sairaala ja apteekki. Kaupungin pienen sataman vieressä sijaitsee poliisiasema. == Lähteet == Luokka:São Tomé ja Príncipen kaupungit
Definitely Maybe

Definitely Maybe on brittiläisen rockyhtye Oasiksen debyyttialbumi, joka julkaistiin elokuussa 1994. Se nousi suoraan Britannian albumilistan ykköseksi, ja siitä tuli Britannian kaikkien aikojen nopeimmin myynyt debyyttialbumi (nykyään ennätystä pitää nimissään Arctic Monkeys). Se sai myös kriitikoiden parhaat arviot vuoden 1994 uutuusalbumeista. Definitely Maybea pidetään yhtenä 1990-luvun brittirockin merkittävimmistä albumeista. Ilmestyessään levy oli valtavirrasta poikkeava, jätkähenkinen, perinteiseen englantilaiseen rockmusiikkiin vahvasti nojaava albumi. Albumi on listattu useasti viiden parhaan joukkoon Britannian kaikkien aikojen parhaiden levyjen luetteloissa. Sitä pidetään usein parhaana debyyttialbumina ikinä. Albumia on myyty maailmanlaajuisesti noin yhdeksän miljoonaa kappaletta, ja se sisältää hittisinglet ”Supersonic”, ”Shakermaker”, ”Live Forever” ja ”Cigarettes & Alcohol”. Myös albumin kappaleita ”Rock ’n’ Roll Star” ja ”Slide Away” pidetään hyvin merkittävinä kappaleina, joista edellä mainittu oli usein yhtyeen keikkojen päätöskappale sen suosionsa vuoksi. Näiden lisäksi ”Columbia” on myös noussut vahvaksi fanisuosikiksi. Albumin ja kiertueiden menestyksen jälkeen vuonna 1995 Oasis voitti parhaan brittiläisen läpimurron Brit Awards -palkinnon ja kolme NME Awards -palkintoa. Oasis vastaanotti myös ”Parhaan liveyhtyeen” Q Award -palkinnon. Syyskuussa 2004 albumi palkittiin kotimaassaan seitsemänkertaisella platinalevyllä. == Kappaleet == Kaikki kappaleet säv. ja san. Noel Gallagher, kaikki kappaleet laulaa Liam Gallagher. == Singlejulkaisut == Single Julkaistu Merkittävät listasijoitukset ”Supersonic” 11. huhtikuuta 1994 Britannia: 31. ”Shakermaker” 13. kesäkuuta 1994 Britannia: 11. ”Live Forever” 8. elokuuta 1994 Britannia: 10. ”Cigarettes & Alcohol” 10. lokakuuta 1994 Britannia: 7. ”Rock ’n’ Roll Star” huhtikuu 1995 – Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa. == Kokoonpano == *Liam Gallagher - laulu *Noel Gallagher - soolokitara, taustalaulu *Paul Arthurs - rytmikitara *Paul McGuigan - basso *Tony McCarroll - rummut, lyömäsoittimet == Katso myös == * Definitely Maybe - The DVD == Lähteet == == Aiheesta muualla == * Oasis - Definitely Maybe The Documentary (Full Length) videopalvelu YouTubessa Luokka:Oasiksen albumit Luokka:Vuoden 1994 esikoisalbumit
São Tomé (saari)

São Tomé on suurempi ja eteläisempi São Tomé ja Príncipen kahdesta pääsaaresta. Tuliperäinen saari sijaitsee Guineanlahdella Atlantin valtameressä. São Tomé sijaitsee noin 150 kilometrin päässä pienemmästä Príncipen saaresta lounaaseen ja noin 250 kilometrin päässä Manner-Afrikan Gabonin rannikolta länteen. Saaren merkittävin asutuskeskittymä ja valtion pääkaupunki on koillisrannikolla sijaitseva São Tomé. Saaren pinta-ala on 854 neliökilometriä ja väkiluku oli vuoden 2011 väestönlaskennassa 179 814. São Tomé kuuluu yhdessä tuliperäisten Príncipen, Annobónin ja Biokon saarten kanssa tuliperäiseen ”Kamerunin-linjaan” (), joka jatkuu Afrikan mantereella Kamerunin ja Nigerian alueilla Tšadjärvelle saakka. São Tomé kuuluu Príncipen ja Annobónin kanssa 1 036 neliökilometrin laajuiseen ekoalueeseen, jolla on runsaasti kotoperäisiä eliölajeja. Aluetta on kotoperäisten lajien suuren määrän vuoksi verrattu esimerkiksi Galápagossaariin. == Lähteet == == Aiheesta muualla == Luokka:São Tomé ja Príncipen saaret
Valkoherukka

Valkoherukka eli valkoinen viinimarja (Ribes Rubrum-ryhmä) on pensasmarja, joka on alun perin geneettinen muunnos punaherukasta. Valkoherukasta puuttuu punaherukan marjan punaisen värin aiheuttava geeni. Valkoherukka ei ole maultaan niin väkevä kuin punaherukka, vaan makeampi, mutta silti melko hapan. Suomessa valkoherukkaa viljellään ammattimaisesti noin 86 hehtaarin verran, ja se on kolmanneksi eniten viljelty herukkalajike. Yleisimmät ovat mustaherukka (1 220 ha) sekä punaherukka (219 ha). Valkoherukan keskimääräinen sato vuodessa on noin 4 000 kilogrammaa hehtaaria kohti. == Tärkeimmät lajikkeet == Suomessa viljeltävistä lajikkeista yleisimmät ovat: * ’Valkoinen hollantilainen’ * Valkoinen suomalainen, joka on valkoisen hollantilaisen juvalainen kanta * Lepaan Valkea * White Pearl * ’Valkea Juterborg’ * ’Vit Jätte’ Valkoinen suomalainen on lajikkeena uusi. Se tuottaa makeita marjoja, on härmänkestävä ja erittäin runsassatoinen. == Käyttö == Valkoherukkasadosta korjataan marjat, joita käytetään useimmin mehuissa, hilloissa ja hyytelöissä. Marjat ovat makeita, punaherukkaan verrattuna valkoherukka on makeampi ja vähemmän hapan. Valkoherukoista tehdään myös viiniä, yksin tai muihin herukoihin sekoitettuna.Vuoden Tilaviiniksi makea mustaherukka-mustikkaviini Omapiha 2009 == Lähteet == Luokka:Herukat
Fenua Tapu

Fenua Tapu on saari Nuin atollilla, Tuvalussa. Se on Nuin atollin suurin saari ja sijaitsee atollin kaakkoisosassa. Saaren nimi tarkoittaa paikallisella kielellä "pyhää maata". Saarella on kaksi kylää, Fenua Tapu sekä Tanrake. Saarella puhutaan sekä kiribatin että tuvalun kieliä. == Lähteet == Luokka:Tuvalun saaret
Gouda (juusto)

Gouda on hollantilainen lehmänmaidosta valmistettu, kypsytetty, puolikova juustotyyppi, jota on valmistettu jo ainakin 1100-luvulta.Tieteen kuvalehti Historia 11/2014, s.72-73 Tyypillinen gouda painaa noin 15 kg, ja sen rasvapitoisuus on 31–45 % kuiva-aineesta. Juustoa kypsytetään vähintään muutama viikko, enimmillään jopa vuosia. Goudan maku ja muut ominaisuudet vaihtelevat paljon kypsytysasteen mukaan. Yleisesti Gouda-juustot ovat maultaan mietoja ja maku vaihtelee makeasta suolaiseen. Savustetut Goudat maistuvat kermaisilta ja hieman karamellimaisilta. Gouda-juustojen nimikkeitä ovat muun muassa Arki Gouda, Salaneuvos, Castello, Karelia ja Kuusamon juusto. == Nimi == Gouda on saanut nimensä etelähollantilaisen Goudan kaupungin mukaan, mutta nimellä ei ole alkuperäsuojaa. Goudaksi voidaan siksi kutsua muuallakin kuin Hollannissa valmistettua juustoa. Alkuperäisellä valmistusalueella valmistetusta goudajuustosta käytetään suojattua nimeä Noord-Hollandse Goudahttp://ec.europa.eu/agriculture/qual/fi/192_fi.htm. == Lähteet == == Aiheesta muualla == Luokka:Lehmänmaitojuustot Luokka:Alankomaalaiset juustot
Jar Jar Binks

Jar Jar Binks on kolmessa Tähtien sota -elokuvassa esiintyvä kuvitteellinen avaruusolento. Elokuvasarjan ensimmäisessä osassa (Pimeä uhka) Jar Jar on merkittävässä osassa, mutta kahdessa jatko-osassa (Kloonien hyökkäys ja Sithin kosto) hahmon esiintyminen on vähäistä. Jar Jar kuuluu gungan-nimiseen amfibiolajiin, joka elää Naboon erämaissa vedenalaisissa kaupungeissa. Hänellä on oranssi iho, pitkähkö kaula, pitkä paksu kuono ja matala otsa. Hänen silmänsä ovat etanamaiset tappisilmät, jotka ulkonevat päästä. Hänen takaraivostaan ulkonee kaksi evämäistä lisäkettä. Jar Jar on 196 cm pitkä. Hän syntyi Naboo-planeetalla 50 vuotta ennen Yavinin taistelua. Jar Jar on luonteeltaan utelias, vähä-älyinen, kömpelö, impulsiivinen ja säikky. Juuri tämän takia hän on kerta toisensa jälkeen joutunut vaikeuksiin. Elokuvissa Jar Jar on monimutkaisuutensa takia toteutettu melkein kokonaan tietokonegrafiikalla, mutta joissakin harvoissa kohtauksissa joissa päätä ei näy, häntä esittää näyttelijä Ahmed Best. Kaikissa kohtauksissa Best on kuitenkin Jar Jarin äänenä. Pimeän uhan myötä Jar Jarin hahmo sai valtavasti kielteistä kritiikkiä. Häntä on moitittu liian lapselliseksi ja ärsyttäväksi. Vaikka esiosa-trilogia saakin yleisesti paljon kielteistä kritiikkiä, myös myönteisen kritiikin antajat usein kritisoivat Jar Jarin hahmoa kielteisesti. ==Aiheesta muualla== *Jar Jar Binks Jedipediassa *Jar Jar Binks Wookieepediassa Binks Luokka:Kuvitteelliset avaruusolennot
Siemensyöksy

Siemensyöksy eli ejakulaatio tarkoittaa siemennesteen purkautumista siittimestä virtsaputken kautta. Siemensyöksy tapahtuu useimmiten penistä stimuloitaessa seksin tai itsetyydytyksen aikana, tai unen aikana. Miehellä on tavallisesti erektio siemensyöksyn aikana, mutta siemensyöksy voi tapahtua myös veltosta peniksestä. Noin 80–90 prosenttia miehistä kokee siemensyöksyn kanssa samanaikaisesti orgasmin, mutta ne voivat esiintyä myös erikseen. Mies alkaa kokea siemensyöksyjä murrosikänsä alettua. Siemenneste lähtee liikkeelle, kun eturauhanen ja sitä ympäröivät lihakset sekä peniksen tyven lihakset supistuvat. Nuorella miehellä siemensyöksy voi olla niin voimakas, että neste suihkuaa rintaan saakka. Vanhoilla miehillä siemensyöksy jää enintään viiden sentin korkuiseksi, tai neste vain valuu ulos. Siemensyöksyssä vapautuu normaalisti yksi teelusikallinen siemennestettä. Siinä on keskimäärin 200–400 miljoonaa siittiötä. Siittiöt kehittyvät kiveksissä ja tulevat siemennesteeseen lisäkiveksistä. Nesteeseen sekoittuu eturauhasesta tulevaa maitomaista eritettä, ja se kulkeutuu ulos siemenjohtimien ja virtsaputken kautta. Väriltään siemenneste on kellertävää, harmaata tai valkoista. Siemensyöksyn voi estää puristamalla penistä ylä- ja alapuolelta 15 sekunnin ajan riittävän aikaisin ennen siemensyöksyn alkamista. Toinen menetelmä on pidellä kiveksiä alhaalla niin, että ne eivät pääse nousemaan ylös. Kolmas menetelmä on siemensyöksyn aiheuttavan lihaksen harjoittaminen päivittäin ja lihaksen jännittäminen kolme tai neljä kertaa 15 sekunnin ajan ennen siemensyöksyä. Ennenaikainen siemensyöksy tapahtuu liian aikaisin kiihottumisen aikana, ennen yhdyntää tai heti yhdynnän alettua. Ennenaikaista siemensyöksyä voi ehkäistä totuttamalla penis kosketukseen seksin aikana tai masturboimalla päivittäin pitkän ajan. Toisaalta liian voimakas puristus masturboitaessa voi vaikeuttaa siemensyöksyä yhdynnän aikana, koska emätin ei purista penistä yhtä voimakkaasti kuin käsi tai jotkin apuvälineet. Säännölliset siemensyöksyt voivat olla hyvästä eturauhasen tulehdusta sairastavalla. == Katso myös == * Viivästynyt ejakulaatio * Naisen ejakulaatio == Lähteet == == Aiheesta muualla == * Väestöliitto – Siemenneste ja siemensyöksyt * Sexpo – Siemensyöksy * Hamilo, Marko: Herkästä siemensyöksystä, vielä kerran. Skeptikon päiväkirja 18.8.2009. Luokka:Seksuaalisuus Luokka:Andrologia Luokka:Siemenneste Luokka:Seulonnan keskeiset artikkelit
Hera

Hera tarkoittaa seuraavia asioita: * Hera, jumalatar kreikkalaisessa mytologiassa * 103 Hera, asteroidi * hera, maidon osa * HERA, lyhenne sanoista Health Emergency Preparedness and Response Authority, EU-komission alaisuudessa toimiva terveyshätätilanteiden osasto == Lähteet ==
Hera (maidon osa)

Hera on maidosta juuston valmistuksen yhteydessä erottuva neste. Heraa käytetään useisiin tarkoituksiin kuten herajuustojen (esimerkiksi Ricotta) valmistamiseen, laktoosin teollisen valmistuksen lähtöaineena sekä vasikanjuottorehun raaka-aineena. Kotijuuston valmistuksen yhteydessä ylijäänyttä heraa voi käyttää leipätaikinan nesteenä. Maitoherasta poistetaan meijereissä kivennäisaineita ennen sen lisäämistä maitotuotteisiin, jotta se ei maistuisi liian suolaiselta. Suomessa myydään esimerkiksi herajuomia, joihin on lisätty hedelmämehuja sekä Lactobacillus GG -maitohappobakteereja. Hera sisältää proteiineja ja herasta erotettuja proteiineja käytetään laajasti urheilijoiden ja aktiivisten liikunnanharrastajien lisäravinteina. Hera sisältää myös laktoosia eli maitosokeria, vitamiineja, kivennäisaineita, maitohappoa ja pieniä määriä rasvaa. == Lähteet == == Aiheesta muualla == Luokka:Maitotuotteet Luokka:Elintarviketiede Luokka:Seulonnan keskeiset artikkelit
Pansio

Pansio on kaupunginosa Turun länsiosassa noin kuusi kilometriä kaupungin keskustasta. Alueen asukasluku oli 2 845 vuoden 2016 lopussa. Pansion työttömyysaste – 35 prosenttia vuonna 2016 – on Turun korkein. Lisäksi Pansiossa oli suhteellisesti Suomen eniten maksuhäiriömerkintöjä, melkein joka neljännellä asukkaalla. (Tilaajille.) Vuoden 2016 asukkaista alle 15-vuotiaita oli 18,0 %, 15–64-vuotiaita 67,5 % ja yli 64-vuotiaita 14,6 %. Asukkaista suomea puhui 70,0 %, ruotsia 1,2 % ja muita kieliä 28,8 %. Alueella on eri ikäisiä omakoti- ja rivitaloja sekä kerrostaloja 1940-luvulta viime vuosikymmenille. Asuinalueista Erik Bryggmanin 1940-luvulla suunnittelema Oy Laivateollisuus Ab:n työläisten tarpeisiin 1940-luvulla rakennettu, pääosin puisista omakoti- ja rivitaloista kostuva Pansion Laivateollisuuden asuinalue on määritelty valtakunnallisesti merkittäväksi rakennetuksi kulttuuriympäristöksi. Pansiossa sijaitsee myös alueen mukaan nimetty alakoulu, Pansion koulu. Samassa rakennuksessa toimii myös aluekirjasto. Alueella on myös vanha Pansion lentomajakka. Pansio liitettiin Turkuun vuonna 1931. Aiemmin alue kuului Raisiolle. Varhaisimmat kirjalliset maininnat alueesta löytyvät 1400-luvulta. Pansiossa sijaitsee Turun satamaan kuuluva Pansion satama, runsaasti raskasta teollisuutta sekä merivoimien Rannikkolaivaston päätukikohta Pansion varuskunnassa. Vuoden 2007 loppuun saakka Pansiossa toimi Suomen ainoa junalauttasatama. Pansiossa toimii Turun turvapaikanhakijoiden vastaanottokeskus. == Lähteet == *
Luukas

Luukas tarkoittaa seuraavia asioita ja henkilöitä: * Luukas, evankelista * Luukas, miehen nimi. * Luukkaan seurakunta, Lukas församling, aiempi ruotsinkielinen seurakunta Helsingissä * Pyhän Luukkaan akatemia Roomassa * Pyhän Luukkaan kilta, maalarien ja käsityöläisten kiltoja * Luukas, sukunimenä: ** Heikki Luukas (s. 1957), suomalainen näyttelijä ** Tuukka Luukas (s. 1969), suomalainen kirjailija ** Tuuli Luukas (s. 1966), suomalainen kuvataiteilija
Matteus

Matteus tarkoittaa seuraavia asioita: * Matteus, evankelista * Matteus, miehen nimi * Matteus, sukunimenä: ** Arnold Matteus (1897–1986), virolainen arkkitehti ==Katso myös== Aihepiiriin liittyy läheisesti myös * Matteuksen evankeliumi, ensimmäinen Uuden testamentin neljästä evankeliumista.